stanford-oval/wikipedia huggingface dataset:
Aleksi Halme
Ura > Seuraura > Ammattilaisura

Kaudeksi 2017–2018 Halme palasi Suomeen ja siirtyi A-nuorten SM-liigan nousijajoukkue TUTO Hockeyn riveihin. Hän oli tehoilla 15+14=29 joukkueen paras maalintekijä Mikke Laurilan kanssa sekä neljänneksi paras pistemies. Halme debytoi kauden aikana myös TuTon Mestis-joukkueessa, jossa hän pelasi 21 runkosarjaottelua tehopistein 3+4=7 ja yhden Suomen Cupin ottelun tehden kaksi syöttöpistettä. Suomen Cup päättyi joukkueen voittoon.
Huhtikuussa 2018 Halme teki kaksivuotisen ja kaksisuuntaisen KHL-sopimuksen Jokereiden kanssa. Hän pelasi kauden 2018–2019 suurimmaksi osaksi seuran A-nuorissa, joiden kolmanneksi paras pistemies Halme oli tehoilla 14+23=37. Hän pelasi kauden aikana myös 13 ottelua seuran farmijoukkueessa, Mestis-joukkue Kiekko-Vantaassa. Halme ei kuitenkaan debytoinut vielä KHL:ssä.
Kaudeksi 2019–2020 Halme nimettiin Kiekko-Vantaan Mestis-joukkueen vahvuuteen. Hänelle kuitenkin avautui paikka Jokereiden KHL-kauden 2019–2020 avauskokoonpanosta, kun joukkueesta olivat loukkaantumisten vuoksi sivussa Veli-Matti Savinainen, Brian O’Neill, Mika Niemi ja Ahti Oksanen. Halme teki KHL-debyyttinsä runkosarjan toisella kierroksella 5. syyskuuta 2019 Ak Bars Kazania vastaan. Hänet merkittiin Jokereiden nelosketjun oikeaan laitaan Matias Myttysen ja Antti Pihlströmin viereen. Halme sai ottelussa jääaikaa 8.09 minuuttia ja hän keräsi teholukeman –1. KHL-uransa avausmaalin Halme teki seitsemännessä ottelussaan hänen 20-vuotissyntymäpäivänään 13. marraskuuta 2019 vieraissa Kunlun Red Staria vastaan. Halme pelasi KHL:ssä kauden aikana kaikkiaan 20 runkosarjaottelua tehopistein 3+1=4 ja kolme playoff-ottelua ilman tehopisteitä. Runsas puolet hänen kaudestaan eteni kuitenkin Kiekko-Vantaassa. Huhtikuussa 2020 Halme solmi kaksivuotisen jatkosopimuksen Jokereiden kanssa.
Halmeen kausi 2020–2021 jäi melko rikkonaiseksi syyskaudella tulleen loukkaantumisen vuoksi ja hän pelasi kauden aikana yhdeksän KHL-ottelua. Loppukaudella Halme siirtyi Kiekko-Vantaan Mestis-joukkueen vahvuuteen. Alkukaudella 2021–2022 hän pelasi kolme KHL-ottelua sekä kolme Mestis-ottelua Kiekko-Vantaassa. Lokakuussa 2021 Jokerit lainasi Halmeen Tanskan Metal Ligaenin Frederikshavn White Hawksiin. Marraskuussa hänen sopimuksensa Jokereiden kanssa purettiin yhteisymmärryksessä ja Halme teki White Hawksin kanssa loppukauden kattavan jatkosopimuksen.
Ura > Maajoukkueura

Halme on pelannut kuusi nuorten maaottelua.
Ani Lorak

| Ani Lorak> Ані Лорак |
| --- | --- |
 Ani Lorak Moskovassa toukokuussa 2009.
Henkilötiedot
Koko nimi:  Karolina Myroslavivna Kujek
Syntynyt: 27. syyskuuta 1978 (ikä 46) Kitsman, Ukrainan SNT, Neuvostoliitto
Kansalaisuus:  Ukraina
Muusikko
Taiteilijanimi:  Ani Lorak
Laulukielet:  englanti
Aktiivisena:  1996–
Tyylilajit:  pop, soul, pop rock
Soittimet:  laulu
Levy-yhtiöt:  Moon Records Ukraine, United Music Group, Lavina Music ja Warner Music Russia 
 Nimikirjoitus
Aiheesta muualla
Kotisivut
  [ Muokkaa Wikidatassa ] [ ohje ]  
Ani Lorak (ukr. Ані Лорак, oikealta nimeltään Karolina Myroslavivna Kujek, ukr. Кароліна Мирославівна Куєк; s. 27. syyskuuta 1978, Kitsman, Ukrainan SNT, Neuvostoliitto) on ukrainalainen laulaja ja taiteilija, joka edusti Ukrainaa Eurovision laulukilpailussa Belgradissa 2008 kappaleella Shady Lady. Hän sijoittui finaalissa toiseksi 230 pisteellä.
Ani Lorakin on oikea nimi on Karolina Myroslavivna Kujek, ja hän sai taiteilijanimensä kääntämällä etunimensä väärinpäin. Hän esiintyi sillä nimellä ensimmäistä kertaa maaliskuussa 1995 kun hän osallistui Morning Star -nimisen televisio-ohjelman laulukilpailuun, johon oli jo ilmoittautunut venäläinen Karolina-niminen laulaja.
Diskografia > Albumit

H’otšu letat (1996)
Ja vernus (1998)
www.anilorak.com (2000)
Tam, de ty je (2001)
Mri Pro Mene (remixes)
Ani Lorak (2004)
Smile (2005)
Rozkažy... (2006)
15 (2007)
Solntse (2009)
Aniridia

Potilas
Aniridia on värikalvon synnynnäinen vaikea alikehittyneisyys tai puuttuminen useimmiten molemmista silmistä. Se aiheuttaa mm. heikkonäköisyyttä, valonarkuutta ja jo varhain huomattavan glaukoomariskin.
Aniridia on monesti autosomin kautta peittyvästi tai vallitsevasti periytyvä geneettinen vaurio, mutta sitä tavataan myös satunnaistapauksina.
Aniridia ei ole kovin yleinen vaiva. Maailmanlaajuisesti yksi ihminen arviolta 64 000:sta–96 000:sta kärsii aniridiasta. Värikalvon puute itsessään ei merkittävästi vaikuta henkilön elinkaaren pituuteen, mutta joillakin on kohonnut Wilmsin kasvaimen riski. Aniridia saattaa ilmetä myös WAGR-oireyhtymän, Gillespien oireyhtymän, "kissansilmäoireyhtymän" tai tuberoosiskleroosin oireena.
Aleksi Hämäläinen

| Aleksi Hämäläinen> Henkilötiedot |
| --- | --- |
Syntynyt: 30. marraskuuta 1995 (ikä 28) Suonenjoki, Suomi
Kansalaisuus:   Suomi
Jääkiekkoilija
Lempinimi:  Hämy, Nuori Hyeena
Pelipaikka:  vasen laitahyökkääjä
Maila:  vasen
Pituus:  182 cm
Paino:  80 kg
Seura
Seura:  STS Sanok
Sarja:  Polska Hokej Liga
Pelaajaura
Pääsarjaura:  2015–
Aik. seurat:  KalPa (SML) IPK (Mestis)
Aleksi Hämäläinen (s. 30. marraskuuta 1995 Suonenjoki) on suomalainen jääkiekkoilija, joka pelaa Puolan Polska Hokej Ligan STS Sanokissa. Hän on pelipaikaltaan vasen laitahyökkääjä, mutta Hämäläinen osaa pelata myös keskellä.
Ura

Hämäläinen on Suonenjoen Kiekko-Karhujen kasvatti. Hän siirtyi C-juniori-ikäisenä Warkiksen ja Pieksämäen Pallo-Seppojen yhdistelmäjoukkueeseen kaudeksi 2010–2011. Hän oli C-nuorten I-divisioonan karsintasarjassa joukkueen paras pistemies tehoilla 7+7=14. Hämäläinen voitti kauden päätteeksi C-nuorten II-divisioonan pronssia.
Kaudeksi 2011–2012 Hämäläinen siirtyi Kalevan Pallon B2-junioreihin. Hän nousi joukkueen kapteenistoon. Hämäläinen voitti koko B2-nuorten SM-karsintojen piste- ja syöttöpörssin tehoilla 13+19=32. Runkosarjan pistepörssissä hän sijoittui tehoilla 19+25=44 toiseksi edellään vain TPS:n Matias Lehtonen. Hämäläinen voitti myös B2-nuorten SM-sarjan jäähypörssin 88 minuutillaan. Myös kevään 2012 pudotuspeleissä hän oli KalPan paras pistemies ja syöttäjä tehoilla 1+3=4. Kaudella 2012–2013 Hämäläinen oli 22 osumallaan KalPan B-nuorten paras maalintekijä Niko Hirvosen kanssa. Kaudella 2013–2014 hän oli seuran A-nuorten paras syöttäjä 21 syöttöpisteellään.
Kaudella 2015–2016 Hämäläinen nousi KalPan SM-liigamiehistöön. Hän teki miesten pääsarjadebyyttinsä Mestarien liigassa 3. syyskuuta 2015 vieraissa norjalaista Stavanger Oilersia vastaan. Hämäläinen merkittiin KalPan ylimääräiseksi hyökkääjäksi. SM-liigadebyyttinsä hän teki 29. syyskuuta 2015 vieraissa Turun Palloseuraa vastaan. Hämäläinen merkittiin KalPan kolmosketjun vasempaan laitaan Mikael Ruohomaan ja Jesse Mankisen viereen. Hän sai ottelussa jääaikaa 9.52 minuuttia. Hämäläinen pelasi tulokaskautensa aikana kaikkiaan 28 runkosarjaottelua tehden kolme syöttöpistettä sekä kaksi CHL-ottelua ilman tehopisteitä. Hän pelasi suurimman osan kaudestaan kuitenkin KalPan A-nuorissa, joiden kolmanneksi paras pistemies Hämäläinen oli tehoilla 17+24=41. Pudotuspeleissä hän oli joukkueen paras syöttäjä ja jakoi sisäisen pistepörssin voiton Topi Piipposen kanssa. Hämäläinen voitti kauden päätteeksi A-nuorten SM-pronssia.
Hämäläinen siirtyi kaudeksi 2016–2017 vuoden mittaisella sopimuksella Mestiksen nousijajoukkue Iisalmen Peli-Karhujen riveihin. Hän pelasi kauden aikana myös kaksi runkosarja- ja yhden CHL-ottelun lainalla KalPassa. Kaudella 2017–2018 Hämäläinen nousi IPK:n varakapteeniksi. Hän oli pudotuspeleissä joukkueen paras pistemies ja syöttäjä tehoilla 1+7=8. Kaudeksi 2019–2020 Hämäläinen nimettiin IPK:n varakapteeniksi. Hän oli tehoilla 15+28=43 joukkueen toiseksi paras pistemies Ilkka Pikkaraisen jälkeen. Hämäläinen teki huhtikuussa 2020 vuoden mittaisen jatkosopimuksen IPK:n kanssa. Kauden 2020–2021 päätteeksi hän voitti Mestis-pronssia.
Kaudeksi 2021–2022 Hämäläinen siirtyi Puolan Polska Hokej ligan STS Sanokiin.
Pelityyli

Hämäläistä Kalevan Pallon A-nuorissa valmentaneen Sami Kapasen mukaan hän on tekninen ja hyväasenteinen sentteri sekä monipuolinen pelaaja, jolla on halu voittaa.
Muuta

Hämäläisen isoveli Aatu pelasi omalla urallaan hyökkääjänä pudotuspelit mukaan lukien urallaan yli 200 SM-liigaottelua ja hän oli voittamassa Suomenmestaruutta Turun Palloseurassa vuonna 2010. Veljekset pelasivat joukkuetovereina IPK:n Mestis-joukkueessa vuosina 2016–2020. Heidän serkkunsa Iiro Pakarinen pelaa hyökkääjänä KHL-seura Jokereissa ja hän on pelannut urallaan myös yhteensä 135 NHL-ottelua Edmonton Oilersissa. Iiron pikkuvelipuoli ja veljesten toinen serkku Tatu Kokkola on pelannut hyökkääjänä Aleksi Hämäläisen joukkuetoverina sekä KalPan organisaatiossa että IPK:n Mestis-joukkueessa.
Anirasetaami

| --- | --- |


Anirasetaami
Systemaattinen (IUPAC) nimi
1-[(4-metoksibentsoyyli)]-2-pyrrolidinoni
Tunnisteet
CAS-numero: 72432-10-1
ATC-koodi: N06BX11
PubChem CID: 2196
DrugBank: DB04599
Kemialliset tiedot
Kaava: C12H13NO3 
Moolimassa: 219,237 g
SMILES: Etsi tietokannasta: eMolecules, PubChem
Farmakokineettiset tiedot
Hyötyosuus:  ?
Metabolia:  ?
Puoliintumisaika: 1 - 2,5 tuntia
Ekskreetio:  ?
Terapeuttiset näkökohdat
Raskauskategoria:  ?
Reseptiluokitus:    
Antotapa:  ?
Anirasetaami (kauppanimet Draganon, Sarpul, Ampamet, Memodrin, Referan), tunnetaan myös nimellä N-anisoyyli-2-pyrrolidinoni on lääkeaine, jota käytetään Euroopassa reseptilääkkeenä. Yhdysvalloissa lääkettä ei ole hyväksytty käyttöön.
Ainetta pidetään nootropiinina, psykoaktiivisena aineena, joka vaikuttaa keskushermostoon välittäjäaineiden kuten serotoniinin ja dopamiinin välityksellä. Sen on arveltu voivan parantaa esimerkiksi muistia. Sen sivuvaikutuksista ei ole toistaiseksi varmuutta.
Ahvenlampi (Saarijärvi, Puolimatka)

| Ahvenlampi |
| --- | --- |
Valtiot:  Suomi
Maakunnat:  Keski-Suomi
Kunnat:  Saarijärvi
Koordinaatit:  62°42′54″N, 24°36′05″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Vankajoen va (14.67)
Laskujoki:  suo-oja 
Järvinumero:  14.673.1.049
Mittaustietoja
Pinnankorkeus:  214,5 m  
Pituus:  200 m  
Leveys:  120 m  
Rantaviiva:  0,552 km  
Pinta-ala:  1,11 ha  
Saaria:  ei saaria 
 fiAhvenlampi 
Ahvenlampi  on Keski-Suomessa Saarijärvellä  Puolimatkan lähellä sijaitseva lampi.
Maantietoa

Lampi on 200 metriä pitkä, 120 metriä leveä, ja sen pinta-ala on 1,1 hehtaaria. Lammella ei ole kartan mukaan saaria.  Sen rantaviivan pituus on 550 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Vahankajoen valuma-alueella (14.67), jonka Valkkunan valuma-alueeseen (14.673) se kuuluu. Lammen vedenpinnan korkeus on 214,5 metriä mpy.
Aniak

| Aniak |
| --- | --- |

 Koordinaatit: 61°34′44″N, 159°33′1″W 
Valtio:  Yhdysvallat
Osavaltio:  Alaska
Piirikunta:  Bethel
Pinta-ala:  
 – Kokonaispinta-ala:  22,8 km²
 – Josta vettä:  5,9 km² (25,82 %)
Väkiluku:  572
 – Väestötiheys:  33,9 as./km²
Aikavyöhyke:  UTC-9
 
   
Infobox OKVirheellinen NIMI-arvo: 
Aniak on kaupunki Alaskassa. Se sijaitsee Kuskokwiminjoen etelärannalla 95 kilometriä Russian Missionista lounaaseen. Aniak on jupikkielinen sana, joka tarkoittaa "paikkaa josta se tulee ulos". Se viittaa paikkaan, jossa Aniakinjoki virtaa Kuskokwiminjokeen.
Vuoden 2000 väestönlaskennassa Aniakissa asui 572 ihmistä. Näistä 68,36% edusti etnisesti Amerikan alkuperäiskansoja.
Historiaa

Vuonna 1914 Tom L. Johnson asettui asumaan kauan hylättynä olleeseen Aniakin alueen jupikkikylään ja avasi sinne kaupan ja postitoimiston. Jupikit Willie Pete ja Sam Simeon toivat perheensä Ohagamiutista Aniakiin. Kauppias nimeltään Semen Lukin löysi alueelta kultaa vuonna 1932.
Aniak on nykyään alueen kaupallinen keskus. Useat sen asukkaista ovat kalastajia.
Alpine A523

| Alpine A523 |
| --- | --- |

Talli:   Alpine
Suunnittelija(t):   Pat Fry  Matt Harman
Kuljettajat:  10.  Pierre Gasly 31.  Esteban Ocon
Testikuljettajat:   Jack Doohan
Teknisiä tietoja
Renkaat:  P Pirelli
Polttoaine:  BP
Runko:  A523
Moottori:  Renault E-Tech RE23
Kilpailuhistoria
Debyytti:   Bahrainin GP 2023
Kilpailuja:  22
Voittoja:  0
Paalupaikkoja:  0
Nopeimpia kierroksia:  0
Palkintosijoja:  2
MM-pisteitä:  120
Valmistajien maailmanmestaruuksia:  0
Kuljettajien maailmanmestaruuksia:  0
Viimeinen kilpailu:  Abu Dhabin GP 2023
Alpine A523  oli Formula 1 -talli Alpinen käyttämä auto kaudella 2023. Auton julkistustilaisuus oli 16. helmikuuta 2023. Autolla kilpailivat Pierre Gasly ja Esteban Ocon.
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2023 | Alpine | Renault | P |  | BHR | SAU | AUS | AZE | MIA | MON | ESP | CAN | AUT | GBR | HUN | BEL | NED | ITA | SIN | JPN | QAT | USA | MXC | SÃP | LVG | ABU | 120 | 6. |
| 2023 | Alpine | Renault | P |  Pierre Gasly | 9 | 9 | 13† | 14 | 8 | 7 | 10 | 12 | 10 | 18† | Kesk. | 113 | 3 | 15 | 6 | 10 | 12 | 67 | 11 | 7 | 11 | 13 | 120 | 6. |
| 2023 | Alpine | Renault | P |  Esteban Ocon | Kesk. | 8 | 14† | 15 | 9 | 3 | 8 | 8 | 147 | Kesk. | Kesk. | 8 | 10 | Kesk. | Kesk. | 9 | 7 | Kesk. | 10 | 10 | 4 | 12 | 120 | 6. |
| 2023 | Alpine | Renault | P |  Jack Doohan |  |  |  |  |  |  |  |  |  |  |  |  |  |  |  |  |  |  | TD |  |  | TD | 120 | 6. |
Aiheesta muualla

Kuvia tai muita tiedostoja aiheesta Alpine A523 Wikimedia Commonsissa
BWT Alpine F1 Team
Tallipäällikkö:
 Bruno Famin


Kilpakuljettajat:
10.  Pierre Gasly ·  31.  Esteban Ocon


Testikuljettajat:
61.  Jack Doohan


Formula 1 -autot:
A350 ·  A500 ·  A521 ·  A522 ·  A523 ·  A524
Ahmattikotilo

| Ahmattikotilo |
| --- | --- |

Uhanalaisuusluokitus
 Elinvoimainen  
  
Suomessa:
 Erittäin uhanalainen  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Nilviäiset Mollusca
Luokka::  Kotilot Gastropoda
Lahko::  Maakeuhkokotilot Stylommatophora
Heimo::  Ahmattikotilot Enidae
Alaheimo::  Eninae
Tribus::  Multidentulini
Suku::  Merdigera
Laji::  obscura
Kaksiosainen nimi
 Merdigera obscura  (O.F. Müller, 1774) 
Synonyymit
 Ena obscura (O. F. Müller, 1774)  Helix obscura O. F. Müller, 1774 
Katso myös
   Ahmattikotilo Commonsissa 
Infobox OKNimi-testi OKIUCN-testi OK: 
Ahmattikotilo, aikaisemmalta nimeltään pikkuahmattikotilo, (Merdigera obscura) on pieni kotilolaji. Suomen lajiston kansallisessa uhanalaisarvioinnissa‭ ‬2010‭ ‬se on luokiteltu‭ erittäin uhanalaiseksi‭ (EN) ja on rauhoitettu Ahvenanmaalla.
Koko ja ulkonäkö

Kotilon kuoren korkeus on 8–11 mm ja leveys 3,5–4,5 mm. Kuori on yleensä kauttaaltaan maa-aineksella, karikkeella ja eläimen ulosteilla naamioitu, pinnastaan hieman uurteinen, himmeä ja väriltään ruskea. Se kiertyy oikealle ja suuaukolla huuli on ulospäin taipunut. Eläin kykenee työntymään varsin pitkälle ulos kuoren suulta.
Levinneisyys

Ahmattikotiloa tavataan suurimmassa osassa Eurooppaa, Pohjois-Afrikassa sekä Kaukasuksella. Suomessa lajia tavataan ainoastaan Ahvenanmaalla, missä se on rauhoitettu maakunnan oman lainsäädännön turvin.
Elinympäristö ja elintavat

Laji elää lämpimissä metsissä, jotka kasvavat kalkkipitoisilla alueilla. Suomessa sitä tavataan lehtometsissä metsälehmusten rungoilla ja kotilot piilottelevat puun kuoren koloissa.
Lajia ei ole laajemmassa mittakaavassa arvioitu uhanalaiseksi.
Aiheesta muualla

Molluscs of central Europe (Arkistoitu – Internet Archive) (saksaksi)
Ahvenlampi (Savitaipale, Kunttula)

| Ahvenlampi |
| --- | --- |
Valtiot:  Suomi
Maakunnat:  Etelä-Karjala
Kunnat:  Savitaipale
Koordinaatit:  61°03′10″N, 27°32′18″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kivijärven reitin valuma-alue (14.19)
Laskuoja:  oja Haukilampeen 
Järvinumero:  14.194.1.025
Mittaustietoja
Pinnankorkeus:  85,5 m  
Pituus:  410 m  
Leveys:  200 m  
Rantaviiva:  1,111 km  
Pinta-ala:  5,902 ha  
Saaria:  ei saaria 
 fiAhvenlampi 
Ahvenlampi  on Etelä-Karjalassa Savitaipaleella Kunttulan kylän lähellä sijaitseva lampi.
Maantietoa

Lammen pinta-ala on 5,9 hehtaaria, se on 400 metriä pitkä ja 200 metriä leveä. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 1,1 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Kivijärven reitin valuma-alueella (14.19), jonka Matalajärven valuma-alueeseen (14.194) se kuuluu. Lammen vedenpinnan korkeus on 85,5 metriä mpy.
Andy Wilkinson

Andy Wilkinson
Andy Wilkinson (s. 6. elokuuta 1984 Stone) on englantilainen jalkapalloilija. joka edustaa Englannin Valioliigassa pelaavaa Stokea. Hänen pelipaikkansa on oikea laitapuolustaja, pituutensa 180 senttimetriä ja painonsa 70 kiloa. Wilkinson on edustanut Stokea vuodesta 2004 lähtien.
Ahvenlampi (Saarijärvi, Heinäpohja, pohjoinen)

| Ahvenlampi |
| --- | --- |
Valtiot:  Suomi
Maakunnat:  Keski-Suomi
Kunnat:  Saarijärvi
Koordinaatit:  62°51′49″N, 25°25′10″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kivijärven–Vuosjärven alue (14.44)
Laskuoja:  oja Saarikkaanpuroon 
Järvinumero:  14.444.1.028
Mittaustietoja
Pinnankorkeus:  167,5 m  
Pituus:  540 m  
Leveys:  230 m  
Rantaviiva:  1,452 km  
Pinta-ala:  10,746 ha  
Tilavuus:  0,0002071 km³ 
Keskisyvyys:  1,93 m  
Suurin syvyys:  4,2 m  
Saaria:  ei saaria 
 fiAhvenlampi 
Ahvenlampi  on Keski-Suomessa Saarijärvellä  Heinäpohjan lähellä sijaitseva lampi.
Maantietoa

Lampi on 540 metriä pitkä, 230 metriä leveä, ja sen pinta-ala on 10,7 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 207 100 kuutiometriä. Sen keskisyvyys on 1,9 metriä ja suurin syvyys on 4,2 metriä. Sen rantaviivan pituus on 1,5 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Kivijärven–Vuosjärven alueella (14.44), jonka Lakojoen valuma-alueeseen (14.444) se kuuluu. Lammen vedenpinnan korkeus on 167,5 metriä mpy.
Alkulukufunktio

Alkulukufunktio on matematiikan funktio, jolla lasketaan reaalilukua x pienempien tai yhtäsuurten alkulukujen lukumäärää. Funktion merkintä on   \scriptstyle \pi (x)  (Kaavassa π(x) ei viitata lukuun π.)
Funktion π(n) ensimmäiset 60 lukua.
Historiaa

1700-luvulla löysivät Gauss ja Legendre että
on hyvä approksimaatio alkulukufunktiolle; tarkemmin,
Tämä lauseke tunnetaan alkulukulauseena; se todistettiin 1800-luvun lopulla oikeaksi. Väite voidaan kirjoittaa yhtäpitävästi muodossa
\lim _{x\rightarrow \infty }{\frac {\pi (x)}{\operatorname {li} (x)}}=1,
jossa   \operatorname {li} (x)on logaritminen integraalifunktio.
Littlewoodin lause

John Littlewood todisti 1914 että on olemassa mielivaltaisen suuria lukuja x, joille
ja mielivaltaisen suuria lukuja x, joille
Tästä seuraa että erotuksen π(x) − li(x) merkki vaihtuu äärettömän usein.
Riemannin hypoteesi

Riemannin hypoteesi on ekvivalentti seuraavaan kaavaan:
\pi (x)=\operatorname {li} (x)+O({\sqrt {x}}\log {x}).
Riemannin hypoteesi siis antaisi alkulukufunktion antamalle arviolle alkulukujen määrästä huomattavasti nykyistä tiukemmat virherajat.
Käännös suomeksi
Andy Welinski

| Andy Welinski |
| --- | --- |
 Andy Welinski vuonna 2018.
Henkilötiedot
Syntynyt: 27. huhtikuuta 1993 (ikä 31) Duluth, Minnesota
Kansalaisuus:   Yhdysvallat
Jääkiekkoilija
Pelipaikka:  puolustaja
Maila:  oikea
Pituus:  188 cm
Paino:  96 kg
Seura
Seura:  New Jersey Devils
Sarja:  NHL
Pelaajaura
Pääsarjaura:  2017–
Aik. seurat:  Green Bay Gamblers (USHL Minnesota Duluth Bulldogs (NCAA) San Diego Gulls (AHL) Anaheim Ducks (NHL) Lehigh Valley Phantoms (AHL) Stockton Heat (AHL) Hartford Wolf Pack (AHL) Rockford IceHogs (AHL) Iowa Wild (AHL) Charlotte Checkers (AHL)
NHL-varaus:  83. varaus, 2011 Anaheim Ducks
Andy Welinski (s. 27. huhtikuuta 1993 Duluth, Minnesota) on yhdysvaltalainen jääkiekkoilija, joka pelaa tryoutilla NHL-joukkue New Jersey Devilsissä. Anaheim Ducks varasi Welinskin vuoden 2011 varaustilaisuuden kolmannella kierroksella varausnumerolla 83. Hänen pelipaikkansa on puolustaja ja hän laukoo oikealta.
Syyskuussa 2024 Welinski siirtyi tryout-sopimuksella New Jersey Devilsiin.
Alfonso II (Napoli)

Alfonso II hänen kruununprinssiaikanaan lyödyssä kolikossa.
Alfonso II (4. marraskuuta 1448 Napoli – 18. joulukuuta 1495 Mazara del Vallo) oli Napolin kuningaskunnan kuningas vuosina 1494–1495.
Elämäkerta

Alfonso II:n vanhemmat olivat kuningas Ferdinand I ja kuningatar Isabella. Isä Ferdinand oli Napolin vuonna 1442 valloittaneen Aragonian kuninkaan Alfonso V:n (Napolin kuninkaana Alfonso I) avioton poika. Alfonso II sai ensin Capuan ruhtinaan ja isänsä noustua vuonna 1458 valtaistuimelle Napolin kruununprinssille kuuluneen Calabrian herttuan arvon. Alfonson opettajia olivat runoilijat Panormita ja Giovanni Pontano. Alfonso nai vuonna 1465 Milanon herttuan Francesco Sforzan tyttären Ippolitan.
Alfonso komensi vuosina 1478–1479 Napolin armeijaa Toscanassa, karkotti vuosina 1480–1481 turkkilaiset näiden miehittämästä Otranton satamakaupungista ja johti sotatoimia Venetsiaa vastaan Ferraran sodan aikana vuosina 1482–1484 sekä isäänsä vastaan suunnatun paronikapinan kukistamista vuonna 1486. Alfonso oli arkkitehtuurin tukija, ja Napolin kaupunkia uudistettiin 1480-luvulla hänen johdollaan suoristamalla teitä ja rakentamalla uusia kirkkoja sekä suihkulähteitä, jotka saivat vetensä akveduktista.
Alfonso II tuli kuninkaaksi isänsä kuoltua tammikuussa 1494, jolloin Napolin kruunua itselleen vaatinut Ranskan kuningas Kaarle VIII oli lähestymässä armeijoineen. Kirkkovaltio tuki aluksi Napolia, mutta kiristyksen alaisena paavi Aleksanteri VI salli Ranskan armeijan marssia Kirkkovaltion alueen läpi, jolloin Napoli joutui uhatuksi. Kun Alfonso ei kyennyt pysäyttämään ranskalaisia, hän luopui 23. tammikuuta 1495 kruunusta poikansa Ferdinand II:n hyväksi. Alfonso pakeni olivetaaniluostariin Sisilian Mazara del Valloon, jossa hän kuoli saman vuoden joulukuussa. Ferdinand II kuoli jo seuraavana vuonna, jolloin kuninkaaksi tuli Alfonson nuorempi veli Fredrik.
Alfonso II:n tytär Isabella Aragonialainen oli Milanon herttuan Gian Galeazzo Sforzan puoliso. Kolmen avioliitosta syntyneen lapsen ohella Alfonsolla oli rakastajattarensa Trogia Gazzelan kanssa kaksi aviotonta lasta, Salernon ruhtinas Alfonso ja tytär Sancha.
Aiheesta muualla

Kuvia tai muita tiedostoja aiheesta Alfonso II (Napoli) Wikimedia Commonsissa
Ömer Toprak

| 0 | 1 | 2 |
| --- | --- | --- |

Henkilötiedot
Syntymäaika: 24. heinäkuuta 1989 (ikä 35)
Syntymäpaikka:  Ravensburg, Saksa
Pelipaikka: keskuspuolustaja
Pituus: 187 cm
Paino: 83 kg
Seurat
| Vuodet | Seura | O (M) |
| 2008–2011 2011–2017 2017– 2019– |  SC Freiburg  Bayer 04 Leverkusen  Borussia Dortmund →  Werder Bremen | 68 (4) 154 (5) 35 (0) 10 (0) |
Maajoukkue
| 2008 2011– |  Saksa U19  Turkki | 3 (1) 27 (2) |
 Seurajoukkueuran tilastot kattavat vain kansalliset sarjat, päivitetty 29. kesäkuuta 2020.  Maajoukkueuran tilastot päivitetty 29. kesäkuuta 2020.
Ömer Toprak (s. 21. heinäkuuta 1989 Ravensburg, Saksa) on  turkkilais-saksalainen jalkapalloilija, joka edustaa Bundesliigassa pelaavaa Werder Bremeniä lainalla Borussia Dortmundista. Hän on oikeajalkainen pelaaja, joka pelaa keskuspuolustajan paikalla.
Toprak on edustanut aikuisten seuratasolla aiemmin SC Freiburgia ja Bayer 04 Leverkusenia, joissa hän on pelannut Bundesliigassa vuodesta 2009. Nuorten maajoukkuetasolla hän on pelannut Saksan nuorisomaajoukkueissa, joissa hän on voittanut nuorten Euroopan-mestaruuden. Aikuisten maajoukkuetasolla Toprak on edustanut Turkkia vuodesta 2011 lähtien 27 ottelussa ja tehnyt niissä kaksi maalia.